होगी प्यार की जीत

होगी प्यार की जीत 1999 में बनी हिन्दी भाषा की नाट्य प्रेमकहानी फिल्म है। इसमें अजय देवगन, अरशद वारसी, नेहा और मयूरी कांगो प्रमुख भूमिकाओं में हैं। फिल्म बॉक्स ऑफिस पर आश्चर्यजनक रूप से सफल रही थी।

 संक्षेप 
सुरजीत (अनिल धवन) को पता चलता है कि उसकी बहन ठाकुर गजेन्द्र सिंह के छोटे भाई मंजीत सिंह के साथ प्यार करती है। सुरजीत अपनी बहन से मंजीत की शादी कराने के लिए गजेन्द्र ठाकुर के घर जाता है। ठाकुर उसे अपमानित करता है; शाकाहारी होते हुए भी उसे माँस खाने को कहता है, शराब पिलाता है और घुटनों पर बैठाकर शादी के लिये भीख मँगवाता है। सुरजीत ऐसा करता है और उससे कहा जाता है कि वह घर जाकर शादी की तैयारी करे। अगले दिन, ठाकुर सुरजीत से मिलने जाता है और उसे और उसकी पत्नी को दिन के उजाले में मार देता है। 

सुरजीत की अंतिम इच्छा यह होती है कि उसके दो बेटे राजू और किशन ठाकुर की दो बेटियों मीना और प्रीति से शादी करें और ऐसा करवाने के लिये ठाकुर को उनसे भीख माँगने आना पड़े। सुरजीत की बहन (केतकी दवे) इसके लिये वचन देती है और उसी के अनुसार दोनों बच्चों को पालती है। दुर्भाग्य से, राजू लापता हो जाता है और वो केवल अकेले किशन को ही पालती है। सालों बाद जब राजू घर लौटता है तो वे फिर से मिल जाते हैं और सुरजीत की आखिरी इच्छा को पूरा करने के लिए एक साथ हो जाते हैं। मीना और प्रीति की शादी मंत्री खुराना के दो बेटों के साथ होनी तय होती है।

 मुख्य कलाकार 
 अजय देवगन — राजू
 नेहा — मेघा सिंह
 अरशद वारसी — किशन
 मयूरी कांगो — प्रीति सिंह 
 केतकी दवे — शालिनी  
 गजेन्द्र चौहान — अर्जुन सिंह
 मोहन जोशी — ठाकुर गजेन्द्र सिंह
 रज़ा मुराद — मंत्री खुराना
 अर्जुन — अर्जुन सिंह 
 आदि ईरानी — डिगा डिगा  
 शिवा रिन्दानी — डम डम 
 राजेश पुरी — पंडित
 टीकू तलसानिया — ट्रक चालक
 अनिल धवन — सुरजीत 

 संगीत 

सन्दर्भ

 बाहरी कड़ियाँ 


श्रेणी:1999 में बनी हिन्दी फ़िल्म
श्रेणी:आनंद–मिलिंद द्वारा संगीतबद्ध फिल्में